《客惠宾州竹簟甚佳取退这郑群赠簟诗读之数过》
宋代·郑刚中

卷送风漪光八赤，竹新渐作琉璃色。
世人贵耳便贱目，那知不抵蕲州笛。
年来愧汗常浃肤，夏日自嫌污枕席。
有时追诵法曹句，怅恨宗人不多得。
山斋置榻容一身，君惠清凉到心骨。
门前客至莫见嗔，老子解衣喧鼻息。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。